Jun 15,2017
దిగొచ్చిన టోకు ద్రవ్యోల్బణం
న్యూఢిల్లీ: టోకు ధరల ఆధారిత ద్రవ్యోల్బణం (డబ్ల్యూపీఐ) సూచీ ప్రస్తుత ఏడాది మే నెలలో 2.17 శాతానికి దిగివచ్చింది. దీంతో డబ్ల్యూపీఐ సూచీ అయిదు నెలల కనిష్టానికి పడిపోయింది తయారీ రంగం ఉత్పత్తుల ధరలు దిగిరావడంతో ధరల్లో తగ్గుదల చోటు చేసుకుందని గణంకాల శాఖ తెలిపింది. ఇంతక్రితం ఏప్రిల్‌లో టోకు ద్రవ్యోల్బణం సూచీ 3.85 శాతంగా నమోదు అయ్యింది. క్రితం మాసంలో ఆలు, ఉల్లి, పప్పుల ధరల్లో తగ్గుదల చోటు చేసుకుంది. మొత్తం సూచీల్లో 65 శాతం వాటా కలిగిన తయారీ రంగం ఉత్పత్తుల ధరల్లో 2.55 శాతం తగ్గుదల నమోదైంది. ఇంధన ధరలు కూడా వరుసగా నాలుగో మాసంలో దిగివచ్చాయి. ఇప్పటికే రిటైల్‌ ధరల్లో తగ్గుదలకు తోడు టోకు ధరలు దిగిరావడంతో ఆగస్టులో ఆర్‌బీఐ నిర్వహించనున్న పరపతి సమీక్షలో వడ్డీ రేట్లు తగ్గించే అవకాశం ఉందని ఆర్థిక నిపుణులు అంచనా వేస్తున్నారు.
మీ స్నేహితులకు రికమెండ్ చెయ్యండి